Sahkapuu põllutöö- ja majapidamiskool
Sahkapuu põllutöö- ja majapidamiskool (ka Mari Raamoti (kodumajandus)kool) oli 1911–1919 Tartu lähedal Raadi vallas Sahkapuu talus tegutsenud kool. Kooli asutas 1. novembril 1911 Mari Raamot koos abikaasa Jaan Raamotiga. Kool oli mõeldud eesti tütarlastele ja õppeaeg kestis kaks aastat. Kooli tegevus lõppes 1919. aasta juunikuus, kui põlengus hävis koolimaja.